A BIZOTTSÁG 705/2005/EK RENDELETE
(2005. május 4.)
az árucikkeknek a Kombinált Nómenklatúra szerinti besorolásáról szóló egyes rendeletek módosításáról, illetve hatályon kívül helyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
mivel:
(1)
A 2658/87/EGK rendelet által megállapított Kombinált Nómenklatúra egységes alkalmazásának biztosítása érdekében elfogadott, az árucikkek besorolásáról szóló egyes bizottsági rendeletek már nem létező kódokra hivatkoznak. Ezeket ezért olyan módosításokkal kell naprakésszé tenni, amelyek figyelembe veszik a megfelelő, hatályos kódokat.
(2)
Egyéb rendeletek a Harmonizált Rendszeren és a Kombinált Nómenklatúrán belüli, a termékek leírásaiban és vonatkozó kódjaikban bekövetkezett változások miatt feleslegessé váltak. Ezért azokat hatályon kívül kell helyezni.
(3)
Az e rendeletben előírt rendelkezések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
Az e rendelet I. mellékletében felsorolt rendeletekben szereplő kódok helyébe a Kombinált Nómenklatúra kódjai lépnek, a fent említett melléklet szerint.
2. cikk
(1) A 3491/88/EGK bizottsági rendelet (2) mellékletében szereplő táblázatban a 2. pontot el kell hagyni.
(2) A 883/94/EK bizottsági rendelet (3) mellékletében szereplő táblázatban az 1. pontot el kell hagyni.
(3) A 710/2000/EK bizottsági rendelet (4) mellékletében szereplő táblázatban a 2. pontot el kell hagyni.
3. cikk
Az e rendelet II. mellékletében felsorolt bizottsági rendeletek hatályukat vesztik.
4. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. május 4-én.